Erik Grave blev [[student]] fra Lund 1643, tog 1645 [[teologisk eksamen]] og blev derefter [[hører]] i Lund. Han nød stor anseelse som [[skolemand]], og da han 1649 blev rektor i [[Helsingborg]], fulgte flere af hans disciple med fra Lund for at fortsætte skolegangen under hans vejledning. I 1650 blev han [[præst]] i [[Hornslet Sogn|Hornslet]], og da han forlod Helsingborg, nød han den ære, at skolebørnene fulgte ham til [[skib]]et, og at deres forældre bragte ham mindegaver til tak for hans skolegerning. I 1651 ægtede han Anne Henriksdatter Sander, enke efter hans formand i Hornslet, Chr. Borggreving.
Personbillede_savnes Historie